ประธานกรุงไทยสั่งตรวจระบบล้ม
ประธานแบงก์กรุงไทย สั่งผู้บริหารตรวจสอบแก้ไขระบบล่ม ยันเก็บค่าธรรมเนียมเพิ่มไม่เกี่ยวต้องส่งให้รัฐเพิ่ม
12 มี.ค. 2555

ประธานแบงก์กรุงไทย สั่งผู้บริหารตรวจสอบแก้ไขระบบล่ม ยันเก็บค่าธรรมเนียมเพิ่มไม่เกี่ยวต้องส่งให้รัฐเพิ่ม
นายสถิตย์ ลิ่มพงศ์พันธุ์ ประธานกรรมการ ธนาคารกรุงไทย กล่าวว่า ได้สั่งการให้นายอภิศักดิ์ ตันติวรวงศ์ กรรมการผู้จัดการใหญ่ธนาคารกรุงไทย เร่งหาข้อเท็จจริงในกรณีที่เมื่อสัปดาห์ที่ผ่านมา ระบบไฟฟ้าที่ศูนย์คอมพิวเตอร์ของธนาคารกรุงไทย จ.นนทบุรี ได้เกิดขัดข้องทำให้ไฟฟ้าดับทั้งหมด ส่งผลให้ลูกค้าทั่วประเทศ ไม่สามารถทำธุรกรรมผ่านสาขา ผ่านตู้เอทีเอ็มผ่านระบบออนไลน์ และผ่านโทรศัพท์มือถือได้ โดยย้ำว่าฝ่ายบริหารต้องหาทางแก้ไขปัญหาที่เกิดขึ้นโดยเร็ว
นายสถิตย์ ยังกล่าวถึงกรณีที่ธนาคารกรุงไทยทำเรื่องขอให้ธนาคารแห่งประเทศไทยอนุญาตให้ธนาคารเก็บค่าธรรมเนียมลูกค้าในการถอนเงินสดตั้งแต่ 1  แสนบาทขึ้นไปต่อรายการ ผ่านหน้าเคาเตอร์สาขาธนาคารว่า กรณีดังกล่าวไม่เกี่ยวข้องกับที่ต้องจ่ายเงินนำส่งให้กับธนาคารแห่งประเทศไทยเพิ่มขึ้นจาก 0.4% ของฐานเงินฝากเป็น 0.47%
ประธานธนาคารกรุงไทย กล่าวว่า การจ่ายเงินนำส่งเพิ่มขึ้นไม่ใช้เหตุผลหลักในการเก็บค่าธรรมเนียมจากลูกค้าของธนาคารสูงเพิ่ม ส่วนการเก็บค่าธรรมเนียมต่างๆ เพิ่มเ็ป็นการดำเำำนินการล่วงหน้ามาก่อนหน้านี้แล้ว